4. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์ แบ่งออกเป็นผลิตภัณฑ์หลัก 2 ชนิด และผลิตภัณฑ์พลอยได้อีก

2 ชนิด ดังนี้

ผลิตภัณฑ์หลัก ได้แก่

  - โลหะสังกะสีแท่งบริสุทธิ์ (Zinc Metal) ชนิด Special high grade - SHG
  ซึ่งมีเนื้อโลหะสังกะสีบริสุทธิ์ ร้อยละ 99.995 ขึ้นไป ได้รับการจดทะเบียนตราสินค้าชนิดนี้ LME
  registered brand

  - โลหะสังกะสีผสม (Zinc Alloys) โดยมีส่วนผสมของโลหะชนิดอื่นได้แก่ อะลูมิเนียม

  นิกเกิล ทองแดง ฯลฯ ซึ่งสินค้าหลักคือ DA3, DA5, DA12, DA27, CGG และ Zn-Ni

  ผลิตภัณฑ์พลอยได้ ได้แก่

- กรดกำมะถัน (Sulphuric acid) ชนิด Commercial grade ซึ่งมีความเข้มข้นร้อยละ 98.5

  - โลหะทองแดง

  - PLP (Padaeng Leached Product)

ประโยชน์หลักของโลหะสังกะสีแท่งบริสุทธิ์ และโลหะสังกะสีผสม

โลหะสังกะสีแท่งบริสุทธิ์ (Zinc Metal)

- ใช้ในอุตสาหกรรมชุบเหล็กประเภทต่างๆ เพื่อป้องกันสนิม

- อุตสาหกรรมผลิตทองเหลือง

  - อุตสาหกรรมผลิตสังกะสีออกไซด์ เพื่อใช้ในอุตสาหกรรมผลิตยาง เช่น ยางรถยนต์

- อุตสาหกรรมผลิตถ่านไฟฉาย

- อื่นๆ

 2. โลหะสังกะสีผสม (Zinc Alloys)

  - ใช้ในอุตสาหกรรมผลิตชิ้นส่วนรถมอเตอร์ไซด์ อาทิ เช่น คาบูเรเตอร์ของรถมอเตอร์ไซด์

  และอุปกรณ์ชิ้นส่วนต่างๆ ในรถยนต์

  - ผลิตเครื่องใช้ภายในบ้าน และสำนักงาน อาทิ เช่น กลอนจับบานประตู และหน้าต่าง

  ก้านพัดลมติดเพดาน และ อื่นๆ

  - อุตสาหกรรมผลิตของเล่น เช่น รถยนต์เด็กเล่น ฯลฯ

  - อุตสาหกรรมผลิตสุขภัณฑ์ในห้องน้ำ เช่น ก็อกน้ำ มือจับ และหัวก็อกน้ำ เป็นต้น

  - ใช้ในงานชุบเพื่อป้องกันสนิม และเพิ่มความทนทานการกัดกร่อน

  - อื่นๆ

3. กรดกำมะถัน (Sulphuric Acid)

- ใช้ในขบวนการบำบัดน้ำเสีย

- ใช้ผลิตสารส้ม

- ใช้ในอุตสาหกรรมปุ๋ยเคมี

- อื่นๆ

4. ทองแดง (Copper Cathode)

- ใช้ในการผลิตท่อทองแดงเพื่อใช้เป็นส่วนประกอบของตู้เย็น

- ใช้ในการผลิตสายไฟฟ้า และเป็นส่วนประกอบของเครื่องใช้ไฟฟ้าต่างๆ

- ใช้ผสมโลหะสังกะสีเพื่อผลิตทองเหลือง

5. PLP (Padaeng Leached Product)

(2) การตลาดและภาวะการแข่งขัน

ภาวะอุตสาหกรรม

การตลาดในรอบปี

ภาพรวมของยอดขายปี 2555 เป็นปีที่ดีสำหรับบริษัทฯ
เนื่องจากปริมาณการจำหน่ายโลหะสังกะสีบริสุทธิ์ และโลหะสังกะสีผสมมีจำนวนรวมทั้งสิ้น 107,711
เมตริกตัน เพิ่มขึ้นจากปีก่อนร้อยละ 13.3 ซึ่งสูงกว่าความคาดหมาย
ทั้งนี้เพราะความต้องการใช้โลหะสังกะสีภายในประเทศ และปริมาณการส่งออกเพิ่มขึ้น
แม้ว่าอัตราการบริโภคโลหะสังกะสีทั่วโลกจะลดลง
เพราะสภาพแวดล้อมทางการตลาดที่ไม่เอื้ออำนวย

ปริมาณการจำหน่ายโลหะสังกะสีภายในประเทศในปี 2555 มีจำนวน 91,481 เมตริกตัน
เพิ่มขึ้นจากปีก่อนร้อยละ 13 ส่วนปริมาณการส่งออกมีจำนวน 16,230 เมตริกตันเพิ่มขึ้นร้อยละ 14

ยอดจำหน่ายโลหะสังกะสีบริสุทธิ์ (SHG) ในปี 2555 มีจำนวน 62,774 เมตริกตัน เพิ่มขึ้นร้อยละ
1.8 และปริมาณการจำหน่ายโลหะสังกะสีผสมเพิ่มขึ้นถึงร้อยละ 34.6 โดยมีจำนวน 44,937
เมตริกตัน

จากภาวะการฟื้นตัวของประเทศไทยหลังเกิดอุทกภัยครั้งใหญ่เมื่อช่วงไตรมาสสุดท้ายของปี 2554

ที่รุนแรงที่สุดในรอบ 70 ปี โดยมีการลงทุนโครงการสาธารณูปโภคต่างๆ
และนโยบายคืนภาษีรถคันแรกของรัฐบาลเพื่อกระตุ้นการผลิตของอุตสาหกรรมยานยนต์
ส่งผลให้ความต้องการใช้สังกะสีในอุตสาหกรรมชุบเคลือบผิวเหล็กเพิ่มขึ้นอย่างมากในปี 2555

อย่างไรก็ตาม บริษัทฯ
ต้องเผชิญกับการแข่งขันที่รุนแรงจากผู้นำเข้าโลหะสังกะสีที่ใช้กลยุทธ์ราคาขายที่ต่ำกว่า
ดึงดูดความสนใจของผู้บริโภคกลุ่มอุตสาหกรรมภายในประเทศ
แต่ด้วยคุณภาพของผลิตภัณฑ์และบริการของผาแดงฯ ที่มีมาตรฐานสูงกว่าทำให้บริษัทฯ
สามารถรักษาฐานตลาดไว้ได้

ในปี 2555 บริษัทฯ ได้พัฒนาผลิตภัณฑ์ใหม่เข้าสู่ตลาด คือ โลหะสังกะสีผสมนิเกิล
ซึ่งมีนิเกิลเป็นส่วนผสมร้อยละ 0.15 เพื่อให้เป็นทางเลือกแทนโลหะสังกะสีบริสุทธิ์ หรือ
แทนโลหะสังกะสีผสมนิเกิลแบบเดิมที่มีนิเกิลเป็นส่วนผสมเพียงร้อยละ 0.5
เพื่อตอบสนองความต้องการของลูกค้ากลุ่มอุตสาหกรรม

ชุบเคลือบสังกะสีคุณภาพสูง

การใช้โลหะสังกะสีผสมนิเกิลแทนการใช้โลหะสังกะสีบริสุทธิ์ ช่วยลดต้นทุนให้แก่ผู้ใช้ได้ถึง

ร้อยละ 13
ข้อได้เปรียบนี้สร้างความพึงพอใจให้แก่ผู้ซื้อเป็นอย่างมากและยังช่วยเร่งให้ปริมาณการจำหน่ายโลหะสังกะสีผสมของบริษัทฯ
เพิ่มขึ้นเป็นร้อยละ 42 จากร้อยละ 35 ในปีที่ผ่านมา

บริษัทฯ ยังสนับสนุนและส่งเสริมการเรียนรู้
การถ่ายทอดเทคโนโลยีของการปรับปรุงการผลิตและพัฒนาอุตสาหกรรมชุบเคลือบและฉีดสังกะสี
โดยจัดฝึกอบรมและสัมมนาเพื่อสนับสนุนการเติบโตของธุรกิจ

อีกหนึ่งความคิดริเริ่มของบริษัทฯ
เพื่อส่งเสริมความร่วมมือทางธุรกิจและเสริมสร้างความแข็งแกร่งให้แก่คู่ค้า บริษัทฯ
ได้เป็นผู้นำในการจัดตั้งสมาคมการชุบสังกะสีไทยหรือ Thai Galvanizing Association
(TGA) เมื่อเดือนพฤศจิกายน 2555 โดยเริ่มต้นมีผู้ประกอบการโรงชุบสังกะสี 11 รายจากทั้งหมด
25 รายของประเทศเข้าเป็นสมาชิก

หนึ่งในวัตถุประสงค์หลักของสมาคมการชุบสังกะสีไทย
คือการสร้างมาตรฐานแบบครบวงจรสำหรับอุตสาหกรรมชุบเคลือบสังกะสี
โดยเป็นศูนย์กลางในการแลกเปลี่ยนข้อมูลความรู้และเทคโนโลยี
ตลอดจนการร่วมเรียนรู้กระบวนการปฏิบัติงานที่ดีร่วมกัน

สภาพแวดล้อมทางการตลาดที่ไม่เอื้ออำนวย

อุปสรรคในการขยายตัวของบริษัทฯ ในปี 2555 คือ ปริมาณความต้องการใช้โลหะสังกะสีโลกลดลง
โดยเฉพาะวิกฤตที่เกิดขึ้นในยุโรปและจีน
ปริมาณการผลิตที่สูงและปริมาณสินค้าสำรองที่มากเกินความต้องการส่งผลกระทบต่อราคาโลหะสังกะสีลดลง

จากรายงานของกลุ่มศึกษาตะกั่วและสังกะสีระหว่างประเทศหรือ ILZSG (International Lead
and Zinc Study Group) ซึ่งมีสำนักงานที่ประเทศโปรตุเกส
เป็นองค์กรที่ตั้งขึ้นโดยสหประชาชาติเมื่อปี 2502 องค์กรดังกล่าวได้ระบุว่า
ความต้องการใช้โลหะสังกะสีโลกมีจำนวน 12.40 ล้านเมตริกตัน ลดลงร้อยละ 2.8 ในปี 2555
ปริมาณการผลิตโลหะสังกะสีโลกในช่วงปลายปีสูงกว่าความต้องการจำนวน 267,000 เมตริกตัน
ส่งผลให้ปริมาณสำรองโลหะสังกะสีในตลาดโลกที่ London Metal Exchange (LME) เพิ่มขึ้นจาก
432,000 เมตริกตัน พุ่งขึ้นสูงเป็นประวัติการณ์ที่จำนวน 1.22 ล้านเมตริกตัน ณ สิ้นปี

สถานการณ์ดังกล่าวส่งผลกระทบให้ราคาโลหะสังกะสีเฉลี่ยทั้งปีปรับตัวลดลงเป็น 1,948
เหรียญสหรัฐต่อเมตริกตัน หรือลดลงร้อยละ 11 จากค่าเฉลี่ยของปีที่ผ่านมา

แนวโน้มที่ดี

บริษัทฯ
จะรักษาความเป็นผู้นำตลาดภายในประเทศโดยรักษาส่วนแบ่งทางการตลาดให้สอดคล้องกับความต้องการใช้ที่เพิ่มขึ้น

โดยเฉพาะอย่างยิ่ง บริษัทฯ
ได้ตั้งเป้าหมายเพิ่มยอดจำหน่ายโลหะสังกะสีผสมซึ่งจะทดแทนสัดส่วนของโลหะสังกะสีแท่งบริสุทธิ์ภายใน
5 ปีข้างหน้า ด้วยปริมาณการจำหน่ายที่ 65,000 เมตริกตันในปี 2560 หรือเพิ่มขึ้นอีกร้อยละ 44

การนำเสนอขายผลิตภัณฑ์โลหะคุณภาพสูงในราคาที่เหมาะสม และการให้บริการทางเทคนิค
ตลอดจนบริการด้านอื่นๆ แก่ลูกค้าอย่างต่อเนื่อง จะช่วยเร่งยอดจำหน่ายในอนาคตให้เติบโตขึ้น
โดยบริษัทฯ จะนำความเชี่ยวชาญและประสบการณ์ในอุตสาหกรรมโลหะสังกะสีตลอดระยะเวลา 31
ปี เพื่อดำเนินธุรกิจต่อไปอย่างยาวนานพร้อมกับการสร้างธุรกิจในอนาคต

[]

[]

[]

(3) การจัดหาผลิตภัณฑ์ สิ่งแวดล้อม และความปลอดภัย

(1) ลักษณะการจัดให้ได้มาซึ่งผลิตภัณฑ์เพื่อจำหน่าย

การผลิตของเหมืองแม่สอด

จากความพยายามจัดหาวัตถุดิบแร่เพิ่มเติม ส่งผลให้การผลิตแร่ของเหมืองแม่สอดในปี 2555
มีเนื้อโลหะสังกะสีเพิ่มขึ้นจากปีที่ผ่านมาร้อยละ 5 คิดเป็นโลหะสังกะสีจำนวน 31,000 เมตริกตัน
โดยการผลิตแร่คุณภาพสูงมีปริมาณเพิ่มขึ้นจากปีที่ผ่านมา
ขณะที่การผลิตหัวแร่สังกะสีจากโรงลอยแร่มีปริมาณลดลง เนื่องจากบริษัทฯ
ได้รับการต่ออายุหนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งชาติสำหรับพื้นที่บ่อกักเก็บหางแร่ล่าช้ากว่ากำหนด
อย่างไรก็ตาม การผลิตแร่ของเหมืองแม่สอดยังเป็นไปตามแผนงานที่วางไว้

บริษัทฯ
ยังคงรอการต่ออายุหนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งชาติของพื้นที่ประทานบัตร
1 ใน 2 แปลงที่มีอยู่ แม้ว่าประทานบัตรแปลงดังกล่าวจะมีอายุจนถึงปี 2560
แต่หนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งชาติได้หมดอายุไปในปี 2555
โดยการต่ออายุหนังสืออนุญาตฯดังกล่าว
คาดว่าจะได้รับความเห็นชอบจากสำนักนโยบายและแผนทรัพยากรธรรมชาติและสิ่งแวดล้อมในปลายปี
2556 ซึ่งจะทำให้การผลิตแร่ของเหมืองแม่สอดกลับเข้าสู่สภาวะปกติ

การจัดหาวัตถุดิบแร่

ความหลากหลายสร้างความมั่นคงด้านวัตถุดิบ

การเพิ่มความหลากหลายทั้งแหล่งแร่และชนิดของแร่สังกะสีเป็นกลยุทธ์สำคัญของผาแดงบริษัทฯ
ที่จะสร้างความมั่นคงด้านวัตถุดิบที่ป้อนให้แก่โรงถลุงสังกะสี จ.ตาก

กระบวนการผลิตของโรงถลุงฯ
ได้รับการออกแบบให้มีความยืดหยุ่นสามารถเลือกใช้วัตถุดิบแร่สังกะสีได้หลากหลายชนิด
ซึ่งแตกต่างจากโรงถลุงทั่วไปซึ่งส่วนใหญ่ใช้แร่สังกะสีซัลไฟด์เป็นหลัก
และเป็นข้อได้เปรียบในการแข่งขันของบริษัทฯ

นอกจากแร่สังกะสีซิลิเกตที่ผลิตจากเหมืองแม่สอดแล้ว บริษัทฯ ได้นำเข้าแร่สังกะสีประมาณ
150,000 เมตริกตัน ทั้งแร่สังกะสีในรูปของซัลไฟด์ (Sulphide) และแร่สังกะสีชนิดอื่นๆ (Non
Sulphide) รวมทั้งวัตถุดิบสังกะสีทุติยภูมิ (Secondary raw material) อีกด้วย

ในปี 2556 บริษัทฯ จะยังคงนำเข้าแร่สังกะสีซัลไฟด์และแร่สังกะสีอื่นๆ จากทั่วโลก
และเพิ่มปริมาณการนำเข้าวัตถุดิบสังกะสีออกไซด์ซึ่งเป็นวัตถุดิบรีไซเคิลจากฝุ่นเหล็ก
สอดคล้องกับกลยุทธ์การจัดหาวัตถุดิบแร่ของบริษัทฯ
ที่ต้องการเพิ่มความหลากหลายและกลยุทธ์การใช้วัตถุดิบรีไซเคิลของบริษัทฯ

การผลิตของโรงถลุงสังกะสี

ปรับแนวทางการผลิตเพื่อการเติบโตและพัฒนาอย่างยั่งยืน

ในปี 2555 โรงถลุงสังกะสี จังหวัดตาก
ใช้แผนกลยุทธ์การลดต้นทุนและการปรับปรุงงานที่สำคัญหลายประการ
เป็นผลให้การดำเนินงานมีประสิทธิภาพและลดค่าใช้จ่ายได้อย่างมีประสิทธิผล ตัวอย่างเช่น
โรงถลุงสังกะสีได้ลดกำลังการผลิตในช่วงเวลาที่อัตราค่าไฟฟ้าสูง
ตลอดจนพยายามป้อนวัตถุดิบแร่สังกะสีชนิดทุติยภูมิให้มากขึ้น
รวมทั้งมุ่งผลิตผลิตภัณฑ์พลอยได้ที่มีมูลค่าสูงสู่ตลาด
และลงทุนเพื่อเพิ่มประสิทธิภาพการผลิตเป็นจำนวนเงิน 146 ล้านบาท

แผนงานต่างๆ ได้ดำเนินการตามแผนที่วางไว้และควบคุมอย่างมีประสิทธิภาพและเป็นระบบ
แม้ว่าบริษัทฯ จะประสบกับภาวะราคาโลหะสังกะสีโลกที่ตกต่ำ
ต้นทุนการผลิตที่สูงขึ้นโดยเฉพาะค่าไฟฟ้าและการตลาดที่แข่งขันมากขึ้น

ปรับการทำงานด้านการผลิตใหม่

ลดการใช้ไฟฟ้าช่วงอัตราค่าไฟฟ้าสูง (peak-rate)

โรงถลุงสังกะสีได้ลดกำลังการผลิตในระหว่างเวลา 09.00 – 22.00 น.
ซึ่งเป็นช่วงที่มีอัตราค่าไฟฟ้าสูง และจะดำเนินการผลิตเต็มที่ในช่วงเวลา off-peak
ที่มีอัตราค่าไฟฟ้าถูก ซึ่งการไฟฟ้าฝ่ายผลิตแห่งประเทศไทยได้กำหนดอัตราค่าไฟฟ้าต่อหน่วยในช่วง
peak สูงกว่าช่วง off peak จำนวน 1.44 บาทต่อหน่วย

พลังงานไฟฟ้านับเป็นเรื่องที่สำคัญมาก เพราะต้นทุนการผลิตทั้งหมดของโรงถลุงสังกะสีกว่าร้อยละ
50 เป็นค่าไฟฟ้า ซึ่งจัดส่งและจำหน่ายโดยการไฟฟ้าฝ่ายผลิตแห่งประเทศไทยตลอด 24 ชั่วโมงและ
355 วันต่อปี ในปี 2555 โรงถลุงฯ ใช้ไฟฟ้าในช่วง peak ประมาณ 137 เมกกะวัตต์ชั่วโมง
ลดลงจากปีที่ผ่านมาที่ใช้ไฟฟ้าในช่วง peak ประมาณ 155 เมกกะวัตต์ชั่วโมง
สำหรับการใช้ไฟฟ้าในช่วง off-peak ยังคงอยู่ที่ 275 เมกกะวัตต์ชั่วโมง เช่นเดียวกับปีที่ผ่านมา

ค่าใช้จ่ายสำหรับพลังงานไฟฟ้าในปี 2555 คิดเป็นมูลค่า 1,200 ล้านบาท ลดลงจากปี 2554
ที่มีจำนวน 1,300 ล้านบาท ทั้งนี้เป็นผลจากการบริหารจัดการใช้ไฟฟ้าที่เหมาะสมในช่วง peak
และ off-peak

ทำให้ค่าไฟฟ้าต่อหน่วยลดลง

ปรับปรุงการใช้แร่

ในปี 2555 โรงถลุงฯ ได้ปรับปรุงการป้อนแร่ในกระบวนการผลิต
โดยลดปริมาณการใช้แร่นำเข้าที่มีราคาแพง และเพิ่มสัดส่วนการใช้แร่สังกะสีชนิดทุติยภูมิให้มากขึ้น
นอกจากนี้ยังใช้แร่จากเหมืองแม่สอดและแร่สังกะสีออกไซด์ล้างเพิ่มขึ้นจากปีที่ผ่านมาร้อยละ 35 และ
50 ตามลำดับ ซึ่งจะเห็นได้ว่าโรงถลุงฯ สามารถใช้แร่ได้หลากหลายชนิด
โดยจำแนกเป็นแร่จากเหมืองแม่สอดร้อยละ 30 จากแร่นำเข้าร้อยละ 60 และที่เหลืออีกร้อยละ 10
เป็นแร่จากเหมืองเล็กๆ ภายในประเทศ

ลดกำลังการผลิต

ถึงแม้ว่าการปรับเปลี่ยนการผลิตของโรงถลุงฯ ในปี 2555 จะทำให้ผลิตภัณฑ์โดยรวมลดลง
แต่หากพิจารณาในแง่การควบคุมต้นทุนการผลิต โรงถลุงฯ
สามารถประหยัดและลดค่าใช้จ่ายได้อย่างมาก ทั้งนี้โรงถลุงฯ ผลิตสังกะสีแคโทดได้ 101,000
เมตริกตัน ลดลงร้อยละ 4 จากปีที่ผ่านมา และสามารถผลิตเป็นโลหะสังกะสีได้ทั้งสิ้น 97,000
เมตริกตัน ลดลงร้อยละ 6 แบ่งเป็นโลหะสังกะสีแท่งบริสุทธิ์และโลหะสังกะสีผสมในสัดส่วนร้อยละ
55 และ 45 จากปีที่ผ่านมามีสัดส่วนที่ร้อยละ 66 และ 34 ตามลำดับ

ในปี 2555 การผลิตโลหะสังกะสีแท่งบริสุทธิ์ลดลงร้อยละ 22 โดยผลิตได้จำนวน 53,000
เมตริกตัน ขณะที่ผลิตโลหะสังกะสีผสมจำนวน 44,000 เมตริกตัน เพิ่มขึ้นร้อยละ 24
โดยเฉพาะโลหะสังกะสีผสมนิกเกิล หรือ Zn-Ni
ซึ่งเป็นผลิตภัณฑ์ที่มีมูลค่าเพิ่มและมีคุณสมบัติที่ดีต่อการชุบเคลือบรวมทั้งหล่อขึ้นรูปชิ้นงานต่างๆ
ได้ตามที่ตลาดต้องการ

โครงการลดค่าใช้จ่าย

ในปี 2555 โรงถลุงฯ ได้เริ่มดำเนินโครงการสำคัญ 3 โครงการ เพื่อลดค่าใช้จ่ายในการผลิต
เพิ่มประสิทธิภาพและประสิทธิผล ซึ่งประกอบด้วย
โครงการผลิตไอน้ำโดยใช้หม้อไอน้ำจากพลังงานถ่านหิน มูลค่าโครงการ 55 ล้านบาท
โครงการผลิตผลิตภัณฑ์พลอยได้ มูลค่าโครงการ 80 ล้านบาท
และโครงการปรับปรุงโรงล้างแร่สังกะสีออกไซด์ดิบ มูลค่าโครงการ 15 ล้านบาท

โครงการแรกเป็นการติดตั้งหม้อไอน้ำจากพลังงานถ่านหิน จำนวน 1 ตัว
ทดแทนหม้อไอน้ำจากพลังงานน้ำมันเตา 1 ตัว จากปัจจุบันที่มีอยู่ 3 ตัว
หม้อไอน้ำใหม่ใช้พลังงานจากการเผาไหม้ถ่านหินบิทูมินัส ทำให้ลดค่าใช้จ่ายเชื้อเพลิงลงร้อยละ 75
และลดมลภาวะได้ถึง 7 เท่าจากปัจจุบัน
ทั้งนี้จะเริ่มติดตั้งหม้อไอน้ำซึ่งเป็นผลิตภัณฑ์จากประเทศญี่ปุ่นในเดือนเมษายน 2556
และคาดว่าจะสามารถทดลองเดินเครื่องได้ประมาณเดือนกันยายน 2556

สำหรับโครงการผลิตผลิตภัณฑ์พลอยได้ บริษัทฯ จะสกัดแยกโลหะมีค่า เช่น เงิน ตะกั่ว และอินเดียม
จากกากแร่ในกระบวนการถลุงแร่ คาดว่าจะสามารถเดินเครื่องผลิตได้ในเดือนกันยายน 2556
โครงการนี้จะทำให้บริษัทฯ มีรายได้ต่อปีเพิ่มขึ้นจากการขายโลหะมีค่า

โครงการปรับเปลี่ยนโรงล้างแร่สังกะสีออกไซด์ดิบ เริ่มดำเนินการตั้งแต่เดือนกันยายน 2555
โดยมีวัตถุประสงค์เพื่อเพิ่มปริมาณการป้อนแร่ชนิดนี้เข้าสู่กระบวนการผลิตให้มากขึ้น
เนื่องจากเป็นวัตถุดิบที่มีราคาถูกและหาได้ง่าย คาดว่าจะสามารถเดินเครื่องได้ในเดือนกรกฎาคม
2556 และผลิตสังกะสีออกไซด์ล้างที่มีคุณภาพและมีปริมาณเพียงพอป้อนโรงถลุงสังกะสี

การวิจัยและพัฒนา

ผลักดันเทคโนโลยีและนวัตกรรมอย่างเต็มที่

การวิจัยและพัฒนานับเป็นส่วนสำคัญยิ่งสำหรับผาแดงในการพลิกฟื้นธุรกิจให้เป็นไปตามวิสัยทัศน์องค์กรเพื่อการเติบโตอย่างยั่งยืนและสามารถแข่งขันได้

ผาแดงฯ ได้ให้ความสำคัญต่อการคิดค้นและพัฒนาเทคโนโลยีใหม่ๆ สำหรับกระบวนการผลิต
สินค้าและบริการ ด้วยความสำคัญดังกล่าว บริษัทฯ จึงได้จัดตั้งหน่วยงานใหม่ชื่อ
ฝ่ายนวัตกรรมกระบวนการและเทคโนโลยี (Process & Technology Innovation - PTI )
หรือพีทีไอ เพื่อคิดค้นนวัตกรรมที่สร้างความแตกต่าง

พีทีไอเป็นการเปลี่ยนแปลงครั้งใหญ่ในกิจกรรมด้านการวิจัยและพัฒนาที่ผาแดงฯ ดำเนินการมานาน
โดยปัจจุบันนี้ได้พัฒนาและขยายขอบเขตการทำงานให้กว้างขึ้นและสร้างแรงกระตุ้นมากขึ้น
งานวิจัยและพัฒนาในอดีตที่ผ่านมา
ส่วนใหญ่จะมุ่งสนับสนุนการปรับปรุงกระบวนการผลิตและแก้ไขปัญหาระยะสั้น

แต่บทบาทของพีทีไอจะมองไปข้างหน้ามากขึ้น โดยมุ่งเน้นใน 4 ด้านหลัก ได้แก่
การวางพื้นฐานเทคโนโลยีเพื่ออนาคต เทคโนโลยีเป็นมิตรต่อสิ่งแวดล้อม
นวัตกรรมเชิงกลยุทธ์ผลิตภัณฑ์ และกระบวนการและเทคนิคเพื่อสนับสนุนการผลิต

การสร้างความเป็นเลิศด้านนวัตกรรมจะเกิดขึ้นได้ต้องมีการกระตุ้นให้เกิดนวัตกรรม มีการจัดการ
สร้างงานวิจัยและพัฒนา รวมถึงการบริหารจัดการองค์ความรู้
เพื่อเพิ่มประสิทธิภาพงานวิจัยและพัฒนาของทีพีไอ
หน่วยงานดังกล่าวจะได้รับการสนับสนุนจากทีมนักวิจัยภายในองค์กรเพิ่มขึ้นอีก 2 คน พร้อมผู้ช่วยอีก
6 คน เข้ามาร่วมเสริมทีมวิจัยและพัฒนาภายในไตรมาสแรกของปี 2556

พีทีไอจะนำองค์ความรู้ในอุตสาหกรรมสังกะสีที่มีอย่างลึกซึ้ง
รวมถึงข้อมูลและเทคโนโลยีเชิงลึกจากองค์กรภายนอก เช่น สมาคมผู้ผลิตสังกะสีระหว่างประเทศ
(International Zinc Association (IZA)) และสถาบันอุดมศึกษาต่างๆ
มาใช้ให้เกิดประโยชน์สูงสุด

บทบาทสำคัญในลำดับต้นของหน่วยงานพีทีไอคือการขยายงานวิจัยและพัฒนาให้มากกว่าการมุ่งปรับปรุงกระบวนการผลิต
โดยจะต้องเพิ่มความคิดสร้างสรรค์และมีแง่มุมที่ซับซ้อนยิ่งขึ้นเพื่อให้ได้ผลลัพธ์ที่แตกต่างหลากหลายมากกว่ามุ่งผลลัพธ์ที่เป็นไปอย่างเดียวกัน
ตัวอย่างเช่น พีทีไอ จะพิจารณาความเป็นไปได้ในเชิงพาณิชย์ในการสกัดแร่โลหะมีค่าอื่นๆ เช่น เงิน
หรือโลหะอื่นๆ จากแร่ที่ป้อน

การกระตุ้นให้เกิดนวัตกรรมและความคิดสร้างสรรค์อาจมาจากวิธีการต่างๆ อาทิ
การจัดประชุมระดมสมอง การแลกเปลี่ยนความคิดเห็นกับหน่วยงานต่างๆ
หรือการสื่อสารแบบเผชิญหน้า ภายใต้รูปแบบใหม่นี้ ทุกๆ หน่วยงานในผาแดงฯ
สามารถที่จะร่วมกันสร้างนวัตกรรมให้เกิดขึ้นได้ทั้งนั้น

การจัดทำฐานข้อมูลความรู้เกี่ยวกับธุรกิจสังกะสี จะครอบคลุมทั้งด้านการตลาด การผลิต
ต้นทุนและการจัดหา ซึ่งจะช่วยให้บริษัทฯ
สามารถจัดทำแบบจำลองข้อมูลเพื่อกำหนดกลยุทธ์ธุรกิจและวางแผนการผลิตได้อย่างมีประสิทธิภาพ

ในปี 2555 ที่ผ่านมา
หน่วยงานวิจัยและพัฒนาได้ดำเนินโครงการปรับปรุงระบบบำบัดน้ำเสียที่โรงย่างแร่จังหวัดระยอง
ซึ่งสามารถประหยัดค่าใช้จ่ายและทำให้คุณภาพน้ำทิ้งดีขึ้น

การส่งเสริมความรู้ด้านเทคนิคแก่ผู้ประกอบการอุตสาหกรรมปลายน้ำเป็นภารกิจหนึ่งที่สำคัญของหน่วยงานวิจัยและพัฒนาและเป็นบริการแก่ลูกค้า
ซึ่งในปี 2555 บริษัทฯ ได้จัดสัมมนาเชิงวิชาการเพื่อเผยแพร่ความรู้ด้านเทคนิคแก่ลูกค้าทั้งสิ้น 5
ครั้ง แบ่งเป็น การจัดสัมมนาเรื่อง “การชุบสังกะสีแบบจุ่มร้อนเพื่อป้องกันการผุกร่อนให้กับเหล็ก”
แก่ผู้ปฏิบัติงานในอุตสาหกรรมชุบสังกะสี จำนวน 20 ราย และจัดสัมมนาเรื่อง
“การลดข้อบกพร่องของชิ้นงานฉีดสังกะสี”ให้แก่ผู้ปฏิบัติงานในอุตสาหกรรมฉีดชิ้นงานสังกะสีจำนวนหลายราย
ซึ่งยังได้จัดสัมมนาในหัวข้อดังกล่าวให้กับลูกค้าที่ประเทศเวียดนามด้วยเมื่อเดือนกรกฎาคมที่ผ่านมา
ขณะเดียวกันในปี 2555 บริษัทฯ
ยังได้ให้บริการด้านเทคนิคด้วยการออกเยี่ยมลูกค้าเพื่อแก้ปัญหาด้านการผลิตให้ลูกค้าจำนวนไม่น้อยกว่า
100 ครั้ง

การสำรวจแร่ในเหมืองแม่สอด

เมื่อปี 2553 บริษัทฯ ได้ยื่นขอประทานบัตรใหม่ (ขนาดพื้นที่ 166-2-64 ไร่ )
เพื่อให้การทำเหมืองมีความปลอดภัยขึ้นโดยสามารถลดความชันด้วยการขยายปากบ่อเหมืองและนำแร่สังกะสีอีกจำนวนหนึ่งในเหมืองผาแดงมาใช้ประโยชน์ได้
ซึ่งขณะนี้อยู่ระหว่างขั้นตอนของทางราชการโดยรอการอนุมัติรายงานการประเมินผลกระทบสิ่งแวดล้อมและสุขภาพจากสำนักนโยบายและแผนทรัพยากรธรรมชาติและสิ่งแวดล้อม
หากได้รับอนุมัติแล้วก็จะส่งเรื่องให้รัฐมนตรีว่าการกระทรวงอุตสาหกรรมพิจารณาและนำเสนอต่อคณะรัฐมนตรีเพื่ออนุมัติการทำเหมืองในพื้นที่ดังกล่าวต่อไป

ตารางที่ 1: ปริมาณแร่สำรองทางธรณีวิทยาเหมืองผาแดง(ที่เนื้อโลหะสังกะสีร้อยละ 3 ขึ้นไป)

ณ วันที่ 31 ธันวาคม 2555

ชนิดของปริมาณแร่สำรองทางธรณีวิทยา ปริมาณ เนื้อโลหะสังกะสีในแร่

(เมตริกตันแห้ง) (ร้อยละ)

ปริมาณแร่สำรองที่ตรวจสอบแล้ว 528,000 11.7

ปริมาณแร่สำรองที่บ่งชี้ 1,314,000 9.9

ปริมาณรวมทั้งหมด 1,842,000 10.4

รายงานของผู้เชี่ยวชาญ

ข้อมูลปริมาณแร่สำรองทางธรณีวิทยา (Mineral Resources) ที่เหมืองผาแดง
ในรายงานฉบับนี้จัดทำโดยนายอนุพงษ์ ภิระกันทา (นักธรณีวิทยาเหมืองแร่ บริษัท ผาแดงอินดัสทรี
จำกัด (มหาชน)) ซึ่งเป็นสมาชิกของ Australasian Institute of Mining and
Metallurgy (#312663)
และมีประสบการณ์ทำงานเพียงพอกับลักษณะการสะสมตัวของแร่และชนิดของแหล่งแร่และรับผิดชอบในการศึกษาและจัดทำรูปแบบจำลองแหล่งแร่และประเมินปริมาณแร่สำรองทางธรณีวิทยาในรายงานฉบับนี้
และมีคุณสมบัติเป็นผู้รับรองแหล่งแร่ตามมาตรฐานของ Australasian Code
ในการจัดทำรายงานผลการสำรวจแร่และการประเมินปริมาณแร่สำรองทางธรณีวิทยาและปริมาณแร่สำรองที่ทำเหมืองได้
ฉบับปี 2547

นายอนุพงษ์ ภิระกันทา ยอมรับผลการประเมินข้อมูลตามรูปแบบที่ปรากฏในรายงานฉบับนี้

ณ อัตราการผลิตแร่ปัจจุบันที่เหมืองผาแดง ปริมาณแร่สำรองที่แสดงในตารางที่ 2
มีพอเพียงที่จะทำเหมืองได้อีก 5 ปี

ตารางที่ 2: ปริมาณแร่สำรองที่ทำเหมืองได้บริเวณเหมืองผาแดง (ที่เนื้อโลหะสังกะสีร้อยละ 3
ขึ้นไป) ณ วันที่ 31 ธันวาคม 2555

ชนิดของปริมาณแร่สำรองที่ทำเหมืองได้ ปริมาณ เนื้อโลหะสังกะสีในแร่

(เมตริกตันแห้ง) (ร้อยละ)

สต็อกแร่ 133,000 8.5

ปริมาณแร่สำรองที่พิสูจน์แล้ว 504,000 11.2

ปริมาณแร่สำรองที่น่าจะเป็น 1,187,000 9.3

ปริมาณรวมทั้งหมด 1,824,000 9.8

รายงานของผู้เชี่ยวชาญ

ข้อมูลปริมาณแร่สำรองที่ทำเหมืองได้ (Ore Reserves) ที่เหมืองผาแดง
ในรายงานฉบับนี้จัดทำโดยนายสมโชค หยูเอียด (ผู้จัดการส่วนผลิตแร่ บริษัท ผาแดงอินดัสทรี จำกัด
(มหาชน)) ซึ่งเป็นสมาชิกของ Australasian Institute of Mining and Metallurgy
(#301367)
และมีประสบการณ์ทำงานเพียงพอกับลักษณะการสะสมตัวของแร่และชนิดของแหล่งแร่และรับผิดชอบในการศึกษาและทำการประเมินปริมาณแร่สำรองที่ทำเหมืองได้ในรายงานฉบับนี้
และมีคุณสมบัติเป็นผู้รับรองแหล่งแร่ตามมาตรฐานของ Australasian Code
ในการจัดทำรายงานผลของการสำรวจแร่และการประเมินปริมาณแร่สำรองทางธรณีวิทยาและปริมาณแร่สำรองที่ทำเหมืองได้
ฉบับปี 2547

นายสมโชค หยูเอียด ยอมรับผลการประเมินข้อมูล ตามรูปแบบที่ปรากฏในรายงานฉบับนี้

การสำรวจแร่ในเอเชียตะวันออกเฉียงใต้

บริษัทฯ มุ่งมั่นจัดหาแร่สังกะสีเพื่อสร้างความมั่นคงด้านวัตถุดิบทั้งในระยะสั้นกลางและระยะยาว
โดยดำเนินโครงการด้านกลยุทธ์การทำเหมือง เพื่อแสวงหาโอกาสการทำเหมืองในแหล่งต่างๆ
ของโลก

บริษัทฯ
ได้หยุดดำเนินการสำรวจแร่ในประเทศไทยจากความเข้มงวดที่เพิ่มมากขึ้นของระเบียบขั้นตอนการสำรวจและทำเหมืองของหน่วยราชการ
รวมทั้งที่ประเทศสปป.ลาว ซึ่งยังไม่มีความชัดเจน อย่างไรก็ตาม บริษัทฯ
ยังมีคำขออาชญาบัตรพิเศษในพื้นที่ลี้ จ.ลำพูนและที่ จ.เลย ประเทศไทย
ซึ่งในพื้นที่ลี้มีปริมาณแร่สำรองทางธรณีวิทยาเบื้องต้นประมาณ 2.1 ล้านเมตริกตันแห้ง
ที่เนื้อโลหะสังกะสีร้อยละ 7.2 และมีตะกั่วร้อยละ 1.2
(การคำนวณปริมาณแร่สำรองนี้ได้รวมเฉพาะปริมาณแร่ที่มีเนื้อโลหะสังกะสีตั้งแต่ร้อยละ 3 ขึ้นไป)

บริษัทฯ ได้หยุดดำเนินการสำรวจแร่ในแหล่งมอคี สหภาพพม่า
เนื่องจากไม่มีความชัดเจนเกี่ยวกับปริมาณแร่อย่างมีนัยสำคัญ จากนี้ไปบริษัทฯ
จะหาแหล่งแร่สังกะสีแห่งอื่นๆ
ในสหภาพพม่ามากขึ้นและมองโอกาสการร่วมลงทุนทำเหมืองที่มีศักยภาพ
โครงการสำรวจแร่สังกะสีเบื้องต้นในสหภาพพม่าตามแนวชายแดนไทย-พม่าได้ดำเนินการตั้งแต่เดือนกรกฎาคม
2555 ผลการศึกษาเบื้องต้นพบว่ามีหลายแห่งที่น่าสนใจซึ่งต้องศึกษาเพิ่มเติมเพื่อยืนยันผล

โครงการทองแดงที่ จ.เลย (ภูเทพ)

จากมติคณะรัฐมนตรีปี 2547
เห็นชอบให้กรมป่าไม้อนุญาตให้กรมอุตสาหกรรมพื้นฐานและการเหมืองแร่ใช้พื้นที่ป่าไม้เพื่อให้บริษัท
ภูเทพ จำกัด ดำเนินการสำรวจพื้นที่ PUT 1 เป็นระยะเวลา 2 ปี เริ่มจากปี 2549
จนถึงสิ้นเดือนตุลาคม 2551 โดยโครงการดังกล่าวได้เจาะสำรวจเป็นระยะความลึก 59,000
เมตร หลังจากนำข้อมูลมาประเมินปริมาณแร่สำรองเมื่อเดือนพฤษภาคม 2552
พบว่ามีปริมาณแร่สำรอง 160 ล้านเมตริกตัน ที่เนื้อโลหะทองแดงร้อยละ 0.53 และมีทองคำ 0.09
กรัมต่อเมตริกตัน
(การคำนวณปริมาณแร่สำรองนี้ได้รวมเฉพาะปริมาณแร่ที่มีเนื้อโลหะทองแดงตั้งแต่ร้อยละ 3 ขึ้นไป)
ซึ่งบริษัท PanAust จำกัด
ผู้ร่วมทุนในโครงการได้รายงานต่อตลาดหลักทรัพย์แห่งประเทศออสเตรเลีย เมื่อวันที่ 19 พฤษภาคม
2552

คณะกรรมการบริษัท ภูเทพ
ได้ตัดสินใจประเมินและทบทวนความเป็นไปได้ของโครงการทั้งด้านเทคนิคและด้านเศรษฐกิจในปี
2556 และแม้ว่าผลลัพธ์ของการประเมินและทบทวนโครงการฯคาดว่าจะยังมีกำไร แต่บริษัทฯ
ได้พิจารณาหาผู้ลงทุนมาซื้อโครงการดังกล่าวด้วย

ทั้งนี้
อุปสรรคสำคัญของโครงการคือการอนุมัติสิทธิการทำเหมืองซึ่งมีประชาชนที่ต่อต้านการทำเหมืองในประเทศไทย

ตารางที่ 3: ปริมาณแร่สำรองทางธรณีวิทยาพื้นที่ PUT1 โครงการแร่ทองแดงของบริษัท ภูเทพ
จำกัด ณ วันที่ 1 พฤษภาคม 2552

+-------------+----------+----------+----------+----------+---------+
| โลหะทองแ    | ปริมาณ    | เนื้อโล    | เนื้อโลหะท | ปริมาณโล  | ป       |
| ดงตั้งแต่ร้อยละ |          | หะทองแดง | องคำในแร่ | หะทองแดง | ริมาณโลห |
| 0.30        | (ล้าน     |          |          | ในแหล่งแร่ | ะทองคำใ |
|             | เมตริกตัน) | (ร้อยละ)  | (กรัม/    |          | นแหล่งแร่ |
| ขึ้นไป        |          |          | เมตริกตัน) | (พัน      |         |
|             |          |          |          | เมตริกตัน) | (       |
|             |          |          |          |          | พันออนซ์) |
+-------------+----------+----------+----------+----------+---------+
| แร่สำรอง     | 41       | 0.58     | 0.08     | 240      | 102     |
| ที่ตรวจสอบแล้ว |          |          |          |          |         |
+-------------+----------+----------+----------+----------+---------+
| แร่สำรองที่บ่งชี้ | 60       | 0.51     | 0.10     | 306      | 186     |
+-------------+----------+----------+----------+----------+---------+
| แร่สำ        | 60       | 0.50     | 0.10     | 300      | 183     |
| รองที่คาดคะเน |          |          |          |          |         |
+-------------+----------+----------+----------+----------+---------+
| ปร          | 160      | 0.53     | 0.09     | 846      | 471     |
| ิมาณรวมทั้งหมด |          |          |          |          |         |
+-------------+----------+----------+----------+----------+---------+

การประเมินปริมาณแร่สำรองทางธรณีวิทยา ด้วยวิธี Ordinary Kriged Model
ซึ่งตัวสายแร่กำหนดจากระดับของความแตกต่างของการผุพังอยู่กับที่ของหินและลักษณะทางธรณีวิทยา

รายงานของผู้เชี่ยวชาญ

ข้อมูลปริมาณแร่สำรองทางธรณีวิทยา (Mineral Resources)
ในรายงานฉบับนี้จัดทำโดยนายแดนเนียล บรอสท์ ซึ่งเป็นสมาชิกของ Australasian Institute
of Mining and Metallurgy และเป็นพนักงานบริษัท PanAust จำกัด

นายแดนเนียล บรอสท์
มีประสบการณ์ทำงานเพียงพอกับลักษณะการสะสมตัวของแร่และชนิดของแหล่งแร่และรับผิดชอบในการศึกษาและจัดทำรูปแบบจำลองแหล่งแร่และประเมินปริมาณแร่สำรองทางธรณีวิทยาในรายงานฉบับนี้
และมีคุณสมบัติเป็นผู้รับรองแหล่งแร่ตามมาตรฐานของ Australasian Code
ในการจัดทำรายงานผลของการสำรวจแร่และการประเมินปริมาณแร่สำรองทางธรณีวิทยาและปริมาณแร่สำรองที่ทำเหมืองได้
ฉบับปี 2547

นายแดนเนียล บรอสท์ ยอมรับผลการประเมินข้อมูลตามแบบที่ปรากฏในรายงานฉบับนี้

การดำเนินงานของบริษัทย่อยและบริษัทร่วมทุน

บริษัท แม่สอดพลังงานสะอาด จำกัด

ปี 2555 บริษัท แม่สอดพลังงานสะอาด จำกัด ได้ดำเนินการผลิตเอทานอลต่อเนื่องเป็นปีที่สี่
โดยมีปริมาณการผลิตและจำหน่ายเอทานอลจำนวนกว่า 50.8 ล้านลิตร เพิ่มขึ้นร้อยละ 7 จากปี
2554 ซึ่งผลิตและจำหน่ายได้ 47.7 ล้านลิตร ทั้งนี้เป็นผลจากมีปริมาณอ้อยส่งเข้าหีบเพิ่มขึ้นร้อยละ
6 คิดเป็นจำนวน 398,000 ตัน เทียบกับ ปี 2554 มีปริมาณ 375,000 ตันในปี 2554 และบริษัทฯ
ยังได้จัดหากากน้ำตาลจากแหล่งภายนอกอีกจำนวน 60,000 ตัน
เพื่อให้นำมาผลิตเอทานอลให้ได้เต็มตามกำลังการผลิต

ในปี 2555 บริษัทฯ จำหน่ายกระแสไฟฟ้าที่ได้จากกระบวนการผลิตให้กับการไฟฟ้าส่วนภูมิภาค
จำนวน 31.5 ล้านกิโลวัตต์ เพิ่มขึ้นจากปี 2554 ที่จำหน่ายได้ 30.5 ล้านกิโลวัตต์

จากปริมาณการจำหน่ายเอทานอลและกระแสไฟฟ้าที่เพิ่มขึ้นนี้
เป็นส่วนสำคัญที่ช่วยส่งผลให้สถานะการเงินของบริษัท แม่สอดพลังงานสะอาด
มีผลขาดทุนลดลงจากปีก่อน บริษัทฯ คาดว่าในปี 2556
จะมีปริมาณผลผลิตอ้อยส่งป้อนเข้าโรงงานเพิ่มขึ้นเป็น 420,000 ตัน
ซึ่งจะทำให้ผลประกอบการถึงจุดคุ้มทุนหรือมีกำไรขั้นต้น

(ข) สิ่งแวดล้อมและความปลอดภัย

ผาแดงมุ่งมั่นทุ่มเทด้านอาชีวอนามัยและความปลอดภัย

ผาแดงฯ มีความเชื่อว่า สภาพแวดล้อมของการทำงานที่ดีโดยปลอดจากอุบัติเหตุ
การบาดเจ็บและความเจ็บป่วยนั้นเป็นพื้นฐานของการดำเนินงานที่ประสบความสำเร็จและยั่งยืนอย่างแท้จริง

การจัดสถานที่ทำงานให้มีความปลอดภัย สะดวกสบายและมีสภาพแวดล้อมที่ดีให้แก่พนักงาน
ผู้ปฏิบัติงาน ผู้รับเหมาช่วงและอื่น ๆ ภายในพื้นที่ปฏิบัติการทั้ง 3 แห่งคือ เหมืองแม่สอด
โรงถลุงสังกะสีจังหวัดตาก และโรงย่างแร่ จังหวัดระยอง เป็นพันธะสัญญาหนึ่งของบริษัทฯ

บริษัทฯ มุ่งมั่นสร้างจิตสำนึกด้านความปลอดภัยในการทำงานแก่พนักงาน
เพื่อให้มีการปฏิบัติและมีความรับผิดชอบงานในเชิงป้องกัน
ด้วยการจัดฝึกอบรมและการตรวจติดตามด้านความปลอดภัย

ผลการดำเนินงานด้านความปลอดภัยและอาชีวอนามัยที่ดีขึ้นอย่างต่อเนื่องสะท้อนถึงการปฏิบัติตามพันธะสัญญาที่มุ่งมั่นป้องกันการบาดเจ็บและการเจ็บป่วยจากการทำงาน

ในปี 2555 เหมืองแม่สอดมีสถิติชั่วโมงการทำงานปลอดอุบัติเหตุถึงขั้นหยุดงานจำนวน 723,792
ชั่วโมง-คน ขณะเดียวกันโรงถลุงสังกะสีไม่มีอุบัติเหตุถึงขั้นหยุดงานในปีที่ผ่านมาด้วยเช่นกัน

ขณะที่โรงย่างแร่ระยองปลอดอุบัติเหตุถึงขั้นหยุดงานต่อเนื่องติดต่อกัน 4 ปี
รวมจำนวนชั่วโมงการทำงานปลอดอุบัติเหตุ 1.26 ล้านชั่วโมง-คน

จากการดำเนินงานด้านความปลอดภัยในเชิงรุกของผาแดงฯ
ทำให้ได้รับการยอมรับจากหน่วยงานภาครัฐและหน่วยงานต่างๆ ในช่วงระยะเวลาหลายปีที่ผ่านมา

ในปี 2555 เหมืองแม่สอดได้รับคัดเลือกให้เป็นองค์กรต้นแบบ''
เพื่อความปลอดภัยและอาชีว-อนามัย''
โดยสำนักงานสาธารณสุขจังหวัดตากร่วมกับคณะกรรมการคลินิกสุขภาพอนามัยเครือข่าย

โรงถลุงสังกะสีได้รับรางวัลดีเด่นสำหรับมาตรการด้านความปลอดภัยอาชีวอนามัยและสภาพแวดล้อมการทำงานประจำปี
2555 ต่อเนื่องเป็นปีที่ 5 จากกระทรวงแรงงาน

ทุกสำนักงานของผาแดงฯ ได้จัดทำแผนงานรณรงค์ส่งเสริมด้านอาชีวอนามัยและความปลอดภัยต่างๆ
มากมาย เพื่อปลูกฝังสร้างจิตสำนึกและวัฒนธรรมความปลอดภัยแก่พนักงานตัวอย่างเช่น เหมือง

แม่สอดซึ่งได้รับการรับรองมาตรฐานการจัดการด้านความปลอดภัยและอาชีวอนามัย มอก. 180001
และ OHSAS 18001
ได้จัดกิจกรรมรณรงค์ส่งเสริมด้านอาชีวอนามัยและความปลอดภัยให้แก่พนักงานจำนวน 250
คนภายใต้คำขวัญด้านความปลอดภัยในการทำงาน 6 ประโยคเพื่อจดจำให้ขึ้นใจ
ดังนี้“เห็นภัยอย่าดูดาย เห็นอันตรายอย่าเพิกเฉย กฎเกณฑ์อย่าละเลย และหลีกเลี่ยงอย่าเสี่ยงภัย
ก่อนทำคิดรอบคอบ หมั่นตรวจสอบและแก้ไข อุบัติเหตุจะห่างไกล อุบัติภัยจะไม่มี”

ส่วนที่โรงถลุงสังกะสีมีแผนจะดำเนินการในปี 2556
โดยรณรงค์พฤติกรรมความปลอดภัยที่ประสบผลสำเร็จเป็นอย่างดีในปี 2555
ให้มีความเข้มข้นมากยิ่งขึ้น
โดยเน้นมาตรการโน้มน้าวจูงใจให้ตระหนักถึงการปรับพฤติกรรมเพื่อความปลอดภัยมากกว่ามาตรการลงโทษ

“อุบัติเหตุเป็นศูนย์” จะเป็นเป้าหมายสำคัญต่อไปของผาแดงทุกคน'

[]